open-index/open-wikipedia-markdown huggingface dataset:
كتيئاب

تصغير|يسار|300px|تصويرة د مرا فيها الاكتئاب
**لكتيئاب** ولا **دّيپريسيو** ولا **غمامة** هي واحد لمرضة نفسانية (تزعزيعة عقلية) واللي فيها واحد لحالة دلغبينة معا واحد لحسان بهم عميق، بنادم اللي مغبون و مغموم مكاتكونش راشقة ليه ومكاتكونش عندو لا ݣانة لا خاطر و عندو تخميمات كحلة زحلة و لواعرة هيا كايحس براصو قيمتو كاتسوا زيرو فهاد الدنيا.

ماخافيش باللي **غمامة** واحد لمحنة شايعة و صعيبة ماشي على لمريض بوحدو اللي كاتهاوشو على فكارو و خدمتو ماكيبقاش مسوق ؤلا مشتاق لشنو عاجبو ولايني حتا على قرابو و صحابو و دوارو(محيط ديالو)، لمريض كايصدق ماباغي والو كايميل لعزولية وفلغالب شاد فراشو جامد مضمر كرابو وبالو مغيب.

حݣا، **غمامة** داخلة فلكلاصمة ديال DSM-5، و اللي كاتعتابر لمرضة الجاوجة اللي كاتعضّر بنادم فحياتو لجتيماعية و لفاميلية و ف لخدمة ديالو، بلمعاينة دلحسابات، بان باللي من عام 2000 ل 2020 لغمامة دازت من لموضع الرابع للموضع الجاوج مورا مرضات لقلب، علا حساب لمونضامة دالصحة لعالامية (OMS) غادي تكون هي اللولة بلمجية ديال 2030 هادشي كايبين لوعورية ديال هاد لمرضة اللي ماساهلاش واللي ضاربة 15% دلبشري فلعالام و اللي ماقالتهومش من ضرارها ؤ باسها.

لمديدة ديال غمامة مامشابهاش؛ تقدر دّوّز غير شي يامات و لا ݣاع شي سيمانات ولايني تقدر تݣلس شهور معدودة شوف حتا شلا عيمان، داكشي علاش كانفرتّوها لتلاتة د النوايع:
* عيانة.
* وسطانية.
* مجهدة (واعرة): فاش كاتكون مجهدة، غمامة تقدر تدفع بنادم باش يقتل راصو.

## الليماري<sub>(جماعة: ليمارة/ عَلامات)</sub> د لغمامة
لغمامة عندها بزاف د ليماري، بحال دابا:

* حسّان بلحزينة ؤ لهموم.
* مايبقاش يعجبك داكشي اللي كان كايعجبك ياد(ديجا).
* باس(بأس) فالشهية.
* باس ف النعاس، بزاف ولاً شوية.
* غبران الجهد ولاً زيادة فالعيا.
* لحسّان بالدنب وباللي داك فلان مابقات عندو حتا قيمة .
* صعوبة فالتخمام و لملاݣية ديال لفكار و قلة التاكوصونطريت على لخدمة.
* التفكار فلموت و قتيلة الدات.

هاد ليماري خاص يبقاو فلقليلة جوج سيمانات باش يتكاشف مولاها باللي راه مريض بلغمامة. سبايبها تقدر تكون طبية بحال توحيمة فلمخ، ولا غير نقصان فشي نوايع دلفيتامينات فداتو، يقدرو يكونو ليماريهوم بحال دلغمامة. هادشي علاش خاص يتعرف السباب لمزوار (الرئيسي) ديال هاد ليماري.

## التقديرة باش يجي
* 1 من 15 ملّ غاشي يقدر يمرض بلغمامة فوقيتة من حياتو.
* لغمامة تقدر تجي ل شي فلان فݣاع لعمار، و لايني فلعادي، كايبان فاللخر دلمراهقة حتال النصاصة دلعشرينات.
* لعيالات ملحوݣين كتر من الرجال باش تجيهوم لغمامة. شي قرايات كاتݣول باللي التلوت دلعيالات غادي تلحݣهوم غمامة مجهدة فشي مرحالة من حياتهوم.

## مصادر


تصنيف:پسيكولوجيا
تصنيف:مقالات فيها مصدر و 3000 بايت
تصنيف:حالات نفسية
تصنيف:مشاعر
البشير الدامون

**البشير الدامون** (خلاق ف تطوان) كاتب و روائي مغريبي صدر أول رواية ديالو ف 2008، "سرير الاسرار"، و لّي لقات نجاح كبير ف لمغريب و دّول لعربية. لعالم رّوائي ديال الدامون فيه تخليطة زوينة بين الفانتازيا (الخيال و لأساطير) و تّاريخ و لواقع لمعاصر. تطوان و تّاريخ ديالها و لحومات شّعبية ديالها حاضرين بزاف ف لأعمال ديالو و كاتميز حتا ب لخطوط سّردية لمتوازية ف أوقات و أزمنة مختلفة.

## حياتو
كبر البشير الدامون ف حومة شعبية ف تطوان و كان مبلي ب لقراية و لأدب من صغرو. كانت عندو محاولات أدبية ف شّباب ديالو و ب دّات ف لقصة لقصيرة و شّعر.

فاش وصل لجامعة قرا لقتيصاد و فاش تخرج خدم موظف ف لبوسطة. واخا خدم، كان باقي عندو طموح باش يحقق لحلم لأدبي ديالو، عاود لباك أدبي و عاود تقيد ف لجامعة ف كلية أصول الدين و من بعد كمل ف كلية الآداب و ختار الأدب الفرانساوي.

لقصة ديال أول رواية ديالو غريبة، حيت فاش سالاها عيا ما يقلب على شكون ينشرها و صيفط طلب ل وزارة تّقافة لمغريبية باش يستافد من "برنامج دعم الكتاب الأول" و ماتسوقوش ليه. زعم البشير وصيفط لكتاب ديالو ل دار نّشر لّبنانية "دار الآداب البيروتية"، لّي كاتعتابر من أقدم و أعرق ديور نّشر ف لعالم لعربي و لّي ما كاتنشرش ل من والا. و هاكا تنشرات "سرير الأسرار" ف 2008 و لّي لقات نجاح كبير ف دّول لعربية. ف 2013 تحولات ل فيلم سينمائي من إخراج الجيلالي فرحاتي.

## لكتوبا ديالو

* سرير الأسرار: رواية، دار الآداب، بيروت، 2008.
* أرض المدامع: رواية، المركز الثقافي العربي، الدارلبيضا-بيروت، 2012.
* هديل سيدة حرة: رواية، المركز الثقافي العربي، الدارلبيضا-بيروت، 2015
* حكاية مغربية، رواية، المركز الثقافي العربي، الدارلبيضا-بيروت،2017.

## مصادر

تصنيف:كتاتبيا مغاربا د لقرن 21
تصنيف:بيوغرافيا د رجال
تصنيف:زيادة ف لقرن 20
تصنيف:مقالات فيها مصدر و 3000 بايت
تصنيف:ناس تزادو ف تطوان
التشيك

**لجمهورية د التشيك** ؤلا **ريپوبليكا تشيكيا** (بالتشيكية: Česká republika) هي بلاد ماكاطلش على لبحر جات ف أوروپا. تاتحدًها من الشمال پولونيا و ألمانيا، من الشرق صلوڤاكيا، من لجنوب لوطريش، و من لغرب ألمانيا عاود.

ما بين 1918-1939 و 1945-1992 كانو التشيك و صلوڤاكيا موحًدين ف بلاد وحدا كانت سميتها تشيكوصلوڤاكيا.

تسيكنو فالتشيك تقريبا 10.5 مليون د الناس و لعاصمة ديالها هي پراݣ. اللغة الرسمية د لبلاد هي التشيكية و لفلوس اللي كيتخدًمو هوما لكرونة د التشيك. النظام د لحكيم هو جمهورية برلمانية. التشيك داخلة ف بزاف د لمنضمات دولية بحال لأمم لمتحدة، ليتيحاد لأوروپي، الناطو و لمنضمة د التعاون ليقتيصادي و التنمية.

تشيكيا كانت تتسمى شحال هادي ب بوهيميا و كانت من دول لإمبراطورية الرومانية لمقدسة.

## مصادر


تصنيف:بلدان د ؤروپا
تصنيف:الدول لأعضاء ف لإتحاد لؤروپي
لجامعة د شيراز

يسار|تصغير|<P ALIGN=center>اللوݣو د لجامعة د شيراز.</p>
يسار|تصغير|<P ALIGN=center>لكامپوس د لجامعة.</p>
**لجامعة د شيراز** (ب ) هي أكبر جامعة فلمدينة د شيراز ف إيران. تأسسات ف, و كانت سميتها ديك الساعة *جامعة پهلڤي* على سميًت الشاه اللي كان حاكم إيران ديك لوقيتة. 1946

## شوف تا
* السًيت لقديم د لجامعة د شيراز

## مصادر


تصنيف:إيران
تصنيف:جامعة
تصنيف:تأسيسات د 1946 ف إيران
الجاپون

**الجاپون** (ب جاپونية: ***日本***، كاتّنطق "نيپون" ولا "نيهون") هي دولة جزرية كاينة ف شرق آسيا. كيحدها بحر الجاپون من جيها الشرق ؤالمحيط الهادي من جيها د لغرب، ؤمجبدا 3000 كيلومتر على طول ساحل القارة من بحر أوخوتسك فالشمال حتال بحر الشينوا الشرقي ؤبحر الفلپين فلجنوب. الجاپون هي جزء من حلقة العافية ديال المحيط الهادي، ؤهاكا كولها كتضمن أرخبيل بُركاني طبقي ديال شي 6852 جزيرة بخمسة جزر رئيسية (هوكايدو، هونشو، كيوشو، شيكوكو، ؤأوكيناوا) كتشكل %97 من مساحة الدولة كلها اللي فيها 377.975 كيلومتر مربع.

الجاپون مقسمة رسميا لـ47 محافظة ؤتقليديا مقسمة لـ8 المناطق. تقريبا التولوتاين ديال تضاريس البلاد هي مناطق جبلية وغابات عامرة، ؤ قل من تمون لمساحة هي اللي تقدر تزرعها. ، ولي خلات الجاپون وحدة من اكتر الدول عامرا من ناحية ناس ؤالأكتر لمدونا لعامرا فالعالم، حيتاش كتر من %90 من ناس ديالها كايعيشو فلمناطق الحضرية. أكبر هاد لمناطق الحضرية هي المنطقة الميتروپولية اللي لبلاصة ديالها ف لعاصمة مدينة طوكيو، واللي هي أكبر وحدة فالعالم عامرة ب الناس ؤعايشين فيها 38 مليون واحد. الجاپون كاينة فالمرتبة حداش من بين أكتر الدول من حيت السكان بـ 126.2 مليون د ناس، من بينهم %97.8 من إثنية جاپونية.

الكانجي (ولا "المقاطع الشينوية") اللي كَيْكُوّْنو سمية الجاپون فـاللوغة الجاپونية كتعني "منبع الشمس"؛ فالعالم الغربي، البلاد معروفة فبعض لمرات بـالسوبريكي "البلاد ديال الشمس الطالعة". تاريخ الجاپون تميز بفترات ديال تأتر من مناطق خرة، الشينوا بالأساس، تبعاتها فترات ديال العزلة خصوصا من أوروپا الغربية.

## مصادر


تصنيف:بلدان د أسيا
تصنيف:مقالات فيها مصدر و 3000 بايت
تصنيف:دولة ݣزيرة
الجديدة

300px|تصغير|يسار|الجديدة
تصغير|يسار|300px|<P ALIGN=center>لقلعة لبرتغالية د جّديدة</p>
**الجديدة** مدينة مغريبية و جماعة ترابية حضرية مغربية ف إقليم الجديدة، جهة دّار لبيضا سطات. الجديدة جات تقريبا على مسافة 100 كلم ف الجنوب د الدار بيضا، و عاطية على لمحيط لأطلسي. تيسكنو ف الجديدة 194.934 واحد، على حسب لإحصاء لعام د 2014.

## السمية
ف لقديم كانت الجديدة معروفة ب "إمازيغن"، لي حرّفوها لبرتقيز ل "مازاڭاو" ، و ف لفرانساوية ولّات "مازاڭان" .

## تعليم
* نسبة لأمية (نّاس لّي ما كايعرفوش يقراو ولا يكتبو) : 15,7%
* نسبة سّكان لّي قاريين فوق الليسي (ليسي و جامعة): 34,7%

## قتيصاد
* نسبة نّاس نّشيطين (لّي يقدرو يخدمو): 52,1%
* نسبة لبطالة (نّاس لّي ما خدامينش و تايقلبو على خدمة): 18,2%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 20,3%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):51,1%

## مصادر

تصنيف:جهة الدار البيضاء سطات
تصنيف:مدون د لمغريب
تصنيف:بلايص مسكونين ف إقليم الجديدة
تصنيف:مواقع ديال الترات لعالمي ف لمغريب
تصنيف:تأسيسات د 1769 ف لمغريب
جزاير

**لجزائر** ؤلا **دزاير** ولّا **الجزاير** ؤلا **الݣزاير** (بلعربية: **الجمهورية الجزائرية الديموقراطية الشعبية** - بلأمازيغية: **ⵜⴰⴳⴷⵓⴷⴰ ⵜⴰⵎⴳⴷⴰⵢⵜ ⵜⴰⵖⵔⴼⴰⵏⵜ ⵜⴰⴷⵣⴰⵢⵔⵉⵜ**) هي الدولة لكبيرة ݣاع ف لميساحة ف إفريقيا، هي طرف من لمنطقة لمغاربية فشمال غرب إفريقيا. تايحدّها لبحر لبيض لمتوسط ف الشمال، تونس ف الشمال الشرقي، ليبيا ف الشرق، النيجر ف الجنوب الشرقي، مالي وموريتانيا فالجنوب لغربي، ؤ لمغريب ف لغرب. النضام د لحكام فيها هو شبه رئاسي، و هي مقسومة إداريا ل 58 ولاية و 1541 بلدية.

لبلاصة اللي فيها لجزائر عندها تاريخ قديم و دازو منها بزاف د لحضارات منهم الماسيل والماسيسيل و النوميديين و الفنيقيين و القرطاجيين و الرومان و البيزنطيين والأمويين و المغراويين و اليفرنيين و الرستميين و الزيريين و الحماديين و المرابطين و الموحدين و لعتمانيين و إمارة الأمير عبد القادر و إمارة كوكو و إمارة ايت عباس قبل ما تحتّلها فرانسا ف 1830. بقات فرانسا محتلاّها تال 1962 بعد ثورة التحرير و هو لعام اللي ستاقلات فيه لجمهورية د لجزائر من مورا حرب بقات 8 سنين و ماتو فيها كثر من مليون شهيد و عليها تاتسمّا لجزائر: "لبلاد د لمليون و نص مليون شهيد".

تيسكنو ف لجزائر تقريبا 45 مليون د الناس و لعاصمة ديالها و أكبر مدينة فيها هي لجزائر لعاصمة. اللغات الرسمية د لبلاد هوما لعربية و لأمازيغية، و لفلوس اللي كاتخدّم هي الدينار لجزايري. لجزائر داخلة مع بزاف د لمنضمات عالمية بحال لأمم لمتحدة و لجامعة د الدول لعربية و أوپيك، و هي عضو مؤسس ديال لإتحاد لإفريقي و لإتحاد د لمغرب لعربي.

## السمية ديال لبلاد
لجزاير سميتها بلعربية **الجزائر**، و ب لجزايرية: **دزاير**، و ب لأمازيغية **لزاير**. رسميا سميتها **الجمهورية الجزائرية الديموقراطية الشعبية**، و بلأمازيغية **تݣدودا تازايريت تامݣدانت تاغرفانت**.

سميت لبلاد جاية من سمية ديال مدينة لجزائر لعاصمة لي بدورها جاية من العربية "**الجزائر"** لي معناها مجموعة ديال لجزر، ولا من لأمازيغية" **''تازيري**"* لي معناها "*'الضو تع القمر'''". و كاينة حكاية خرة كاتقول بلي أصل تسمية الجزائر من السمية ديال بولوغين بن زيري مؤسس الدولة الزيرية عام 960.

## مصادر


تصنيف:بلدان د إفريقيا
تصنيف:مقالات فيها مصدر و 3000 بايت
تصنيف:تأسيسات د 1962 ف جزاير
تصنيف:تأسيسات د 1962 ف إفريقيا
الجعافرة

**الجعافرة** جماعة ترابية قروية كاينة ف إقليم الرحامنة، جهة مراكش آسفي، ساكنين فيها 10896 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 55,8%
* نسبة سّكان لّي قاريين فوق الليسي (ليسي و جامعة): 1,9%
## إقتصاد
* نسبة نّاس نّشيطين (لّي يقدرو يخدمو): 46,5%
* نسبة لبطالة (نّاس لّي ما خدامينش و تايقلبو على خدمة): 10,1%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 0,8%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):35,5%
## مصادر

تصنيف:جهة مراكش آسفي
تصنيف:جماعة قروية ف إقليم الرحامنة
تصنيف:بلايص مسكونين ف إقليم الرحامنة
تصنيف:جماعة قروية ف جهة مراكش آسفي
لحاج بلعيد

**لحاج بلعيد** (تولد ما بين 1870 و 1875 - مات ف 1945) كان رايس و شاعر ديال لأغنية لأمازيغية، و من الروايس اللولين لي أسسو فن روايس لي معروف عند المجتمع الناطق ب تشلحيت خصوصا ف سوس.
## حياتو
تولد الحاج بلعيد ف سوس ف لمغريب. العام فاش تولد  ممعروفش بالضبط ولكن على حساب ماكيقولو شي فرانساويين لي كتبو عليه أنه تولد ما بين و 1873.الحاج بلعيد تولد و كبر فوسط فاميلة فقيرة ، فبلاصة خارجة على المدينة كيكول ليها "أنو ن عدو" فالجماعة ديال "ويجان" لي كاينة فشرق إقليم " تزنيت" فسوس. اباة الحاج بلعيد توفى و خلاه مازال صغير، ملي كبر شوية مو دخلتو المسيد لعل و عسى يتعلم يقرا و يكتب ولكن الظروف الصعيبة لي عاش فيها مسمحاتش ليه يكمل و خرج باش يخدم ويعاون مميمتو على الزمان و خدم فالسرحة مودة، كان ملي كيمشي يسرح كيدي معاه لعواد ديالو باش يلهي راسو. ومن تم بانت لموهيبة ديالو ف لغنى.

لحاصول الحاج بلعيد من الناس ليعطاو بزاف للأغنية لأمازيغية ولي معمرو يتنساو ف الداكرة لأمازيغية.
## لوفاة ديالو
توفى الحاج بلعيد ف عمرو ستين عام، جوايه 1945 على حساب ما قالو شي بقشايشيا فرانساويين.
## شوف حتا
* محمد البنسير

## مصادر

تصنيف:بيوغرافيا د رجال
تصنيف:مغني بتاشلحيت
تصنيف:شاعير مغريبي
تصنيف:زيادة 1873
تصنيف:وفيات 1945
تصنيف:مقالات فيها مصدر و علاين 3000 بايت
الحاكم العام لجزيرة الشاكرباكربن

**الحاكم العام لجزيرة الشاكرباكربن** (ب لفرانصاوية **Gouverneur général de l'île Chakerbakerben**) فيلم سينيمائي ديال لمخرج لمغريبي نبيل لحلو تعرض ف 1980. لفيلم، بحال أغلب أفلام لحلو عندو طابع و ستيل سريالي و متأتر بالتجربة لمسرحية تجريبية ديال نبيل لحلو.

لقصة كاتعاود حياة خدام بسيط ف مطبعة معقول و نزيه و تايآمن بقيم لعدالة. لواقع و لفساد غادي يخليه يمشي ف طريق إبداع فني ساخر و سريالي باش يقدر يعبر بلا ما تقيسو الرقابة و لقمع.

## مصادر

تصنيف:فيلم مغريبي
تصنيف:فيلم د لكوميديا
تصنيف:فيلم سوريالي
تصنيف:أفلام د 1980
حب

[تصغير|"روميو و جولييت"، رسمة ديال لفنان [فورد مادوكص براون]]
**لحب** ؤلا **لبغو** ولّا **لباضاض** هو واحد لحالة نفسية لي تيحسو بيه بزاف د لخلايق بحال بنادم ولا لحيوان. يقدر يكون لحب ما بين بنادم وحيوان ديالو مثلا، ولا مابين بنادم وبنادم آخر بحال رّاجل معا مراتو ولا لوالدين معا ولادهم.

لحب كيكون مرتابط ب أحاسيس إيجابية بحال السعادة، لإتارة، الرضا على لحياة، و النشوة، و ب أحاسيس سلبية بحال لغيرة، الستريس، لخوف ديال فقدان لحبيب، لكعيان ؤلا لغضب يلا كان حب من طرف واحد، و لحزن على لبعد ؤلا لموت د لحبيب.

وخا لحب عندو ساس بيولوجي عند بنادم و بزاف د لكائنات لحية، باقين لعولاما كيتداكرو بيناتهوم واش جميع لمضاهر ديالو عندها ساس بيولوجي ؤلا تقافي. ف لغالب هاد الجوج عناصر كيلعبو دور ف أشكال التعبير على لحب، لي يقدرو يختالفو من تقافة ل تقافة خرة.

على حساب عالم لپسيكولوجيا زيك روبين، لحب الرومانسي كيتميّز ب هاد لحوايج:
* التعلق: بنادم كيبغي يكون قريب من لحبيب ديالو و يلمسو و يكون مقبول و مرغوب عندو
* لهتيمام: بنادم كيعطي قيمة ل السعادة و الرغبات د لحبيب ديالو بحال يلا دياولو نيت
* لحميمية و لمودة: بنادم كيبغي يپارطاجي لأفكار، لأحاسيس و الرغبات ديالو معا لحبيب ديالو

## مصادر


تصنيف:صوسيولوجيا
تصنيف:حياة شخصية
تصنيف:مفاهيم أخلاقية
تصنيف:حالات نفسية
الحرب د كردستان د العراق (1974-1975)

**حرب كردستان لعراق (1974-1975)** هي واحد الحرب ف كردستان لعراق سالات بالربح ديال لعراق. بدات ف عام 1974 و سالات ف 1975 و ربح فيها لعراق مين كان حاكمو حزب لبعث.

## مصادر

تصنيف:لحرب
تصنيف:لعراق
تصنيف:1974 ف لعراق
تصنيف:1975 ف لعراق
لحروف د الداريجة

**لحروف د دّاريجة** هيا لحروف لّي كاتكتب بيها دّاريجة لي كاتكون عادتن هيّا نيت لحروف د لعربية، معا شي حروف زايدة، ف نّصوص ؤ تّوجيهات ؤ لإشهارات، ؤ شي مرات لحروف لّاتينية ؤ لأرقام بحال ف شّاط، ف لميساجات د تيليفون ؤ لجومال لقصيرة ؤ صّوشل ميديا. لكتابة د دّاريجة بشكل عام كاتعكس تّغيير لي حاصل ف لعقلية د لمغاربا توجاه دّاريجة لمغريبية ؤ دّور ديالها ف تّقافة ؤ لمجتمع.

حيت دّاريجة ماعندهاش معيار د لكتابة لي كولشي متافق عليه، ماكاينش تّيفاق كامل على لحروف د لكتابة، سوا من حيت نّوع (حرف لاتيني ؤلا عربي)، ؤلا تا لكتابة د أصوات محددين.
## ف مصادر مختالفين

### معجم الدارجة المغربية (بوسلام)
[تصغير|معجم الدارجة المغربية ديال [محمد بن البشير بوسلام|محمد بوسلام]]
ف معجم الدارجة المغربية ديال محمد بوسلام هادو هوما لحروف لي تّعتامدو ف لكتابة ديال دّاريجة ب هاد تّرتيب: ا، أَ، آ، أُ، إِ، ب، بٍ (p)، ت، ث، ج، ح، خ، د، ذ، ر، ز، س، ش، ص، ض، ط، ظ، ع، غ، ف، فٍ (v)، ق، ك، كَ (g)، ل، م، ن، ه، و، ي.

## النطقان د لحروف
نّوطق ديال لحروف كيقدر يختالف من منطقة ل خرة ف لمغريب، ؤ كيقدر يتشابه شوية معا داريجات ؤلا عاميات خرين بحال ديال دزاير. لقاف متلا كيتّنطق غالبا بحال لقاف لعربية ولاكين ف بعض لمناطق كيتنطق قاف ناشفة بحال لقاف لياماني و كاين اللي كينطقو بحال لهمزة كيما لمصريين و هادي لحالة ديال لفّاسا ولاكين كيتكتب -ق- ب طاريقة موحدة ؤ كولا واحد عندو لحق يقراه كي بغا.

### لملاقية معا التعريف
#### لحروف شّمسية

هيا لحروف لي فاش كاتكون ف لول ديال جّملة ف تّعريف كاتّنطق ب شّدة (ؤ تقدر تّزاد ليها "ال" ديال تّعريف بحال ف لعربية، علا حساب ليتيفاق لمعمول بيه) ؤ هيا نيت لحروف شّمسية ف لعربية ؤ كانزيدو حتا حرف جّيم.

#### لحروف لݣمرية

لام تّعريف كاتنطق ف هاد لحروف بحال لݣاف ف *لݣمرة*.

## مصادر

تصنيف:داريجة
تصنيف:مقالات فيها مصدر و 3000 بايت
الحسين إبوركا

**الحسين إبوركا** ؤلا **دا حماد** (ب لأمازيغية : **ⵍⵃⵓⵙⴰⵢⵏ ⵉⴱⵓⵔⴽⴰ**) تولد فـ1938 ؤ مات فـ3 يوليوز 1999 فمراكش، كان ممتل مغريبي بتاشيلحيت.

## حياتو
تزاد الحسين إبوركا عام 1938 بدوار أيت إبراهيم أيوسف أربعاء رسموكة. وبدا ف لفن بالحلاقي ؤ من بعد بالسينما لأمازيغية. تعرف بـ"دا حماد" من دور ديالو ف فيلم "**ⴷⴷⴰ ⵃⵎⴰⴷ ⴱⵓⵜⴼⵓⵏⴰⵙⵜ**" (كتنطق -دّا حماد بوتفوناست- ب دارجة : دا حماد مول لبقرة).

## ريپيرتوار
تعرف الحسين إبوركا ب فيلم "بوتفوناست" عام 1990 لي فيه 5 ديال الأجزاء اللي لعب البطولة فيه مع محمد أبعمران. مثل حتا ف فيلم موكير عام 1994 قبلما يموت نهار الخميس 3 يوليوز 1999.

## شوف حتا
* فاطمة تحيحيت
* محمد أبعمران

## مصادر

تصنيف:بيوغرافيا د رجال
تصنيف:مومتيلين د لأفلام مغاربا
تصنيف:زيادة 1938
تصنيف:وفيات 1999
تصنيف:زريعة شخصيات د لمغريب
تصنيف:ناس تزادو ف أربعاء رسموكة
تصنيف:ناس توفاو ف مراكش
تصنيف:مومتيلين مغاربا د لقرن 20
حياينة

[تصغير|توزيع إتنو لوغاوي ديال شمال [لمغريب]]
**لحياينة** هي إتحادية قبائل ف إقليم تاونات و هي من أصل عربي هلالي. على حساب لأسطورة و الترات الشفوي ديال لقبيلة، لحياينة كلهم كينحادرو من لولاد ديال تلاتة ديال خوت ليهوما عمران و عليان و رياب. لحياينة كيهضرو ب دّاريجة و لهجتهم كتصنف ك لهجة هلالية. لحياينة معروفين بتربية لخيول و فن لهيتي.

## مصادر

تصنيف:لمغريب
تصنيف:قوام عربية
تصنيف:لعرب
الحنشان

**الحنشان** جماعة ترابية حضرية كاينة ف إقليم الصويرة، جهة مراكش آسفي، ساكنين فيها 4906 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 37,4%
* نسبة سّكان لّي قاريين فوق تّانوي (تانوي و جامعة): 12,2%
## اقتصاد
* نسبة نّاس نّشيطين (لّي يقدرو يخدمو): 45,2%
* نسبة لبطالة (نّاس لّي ما خدامينش و تايقلبو على خدمة): 13,8%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 16%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):32,3%
## مصادر

تصنيف:جهة مراكش آسفي
تصنيف:بلايص مسكونين ف إقليم الصويرة
الدارجة التطوانية

**الدارجة التطوانية** هي الدارجة لي كيهضرو الناس د المدينة د تطوان و النواحي ديالا، و عندها تأثيرات من العربية د الأندلس و اللهجة الجبلية لي قريبا لها.

## مصادر

تصنيف:لهجات د داريجة
الدانمارك

**لمملكة د الدانمارك** (بالدانماركية: *Kongeriget Danmark*) ولاّ **الدانمارك**، هي واحد لبلاد فالشمال د أوروپا تيسكنو فيها تقريبا 6 د لمليون د الناس.
تاتحدّها السويد و النورڤيج من الشمال، و ألمانيا من الجنوب. لعاصمة د الدانمارك هي كوپنهاݣن، و اللغة الرسمية فيها هي الدانماركية.

الدانمارك داخلة ف الاتحاد الأوروپي، و تاتخدّم العملة د الكرونا الدانماركية. لماليك د الدانمارك ديال دابا هوّ فريديريك لعاشر.

الدانمارك تابعا ليها جوج ديال المناطق اللي عندها حكم ذاتي, وهي جزر لفاروي, و ݣرونلاند.

## مصادر


تصنيف:بلدان د ؤروپا
تصنيف:الدول لأعضاء ف لإتحاد لؤروپي
دستور د لمغريب د 2011

**دستور لمغريب 2011** (ب لأمازيغية: *ⵜⵎⴻⵏⴷⴰⵡⵜ ⵜⴰⵎⴻⵖⵔⵉⴱⵉⵢⵜ*) هو الدستور السات ديال المغرب من نهار خدا لإستقلال. هو أعلى قانون كاين ف لبلاد وهو اللي تاينضم السلطات والعلاقات اللي بينها فلمغريب: الملك، الحكومة، البرلمان والسلطة القضائية. فيه 180 فصل وبدات الخدمة بيه رسميا ف 30 يوليوز 2011.

## مصادر

## لمزاود
* الدستور د لمغريب 2011 (فصل 6 تال 18) مطرجم ب لأمازيغية (تيفيناغ)

تصنيف:لمغريب
تصنيف:قانون
الدشيرة الجهادية

**الدشيرة الجهادية** مدينة مغريبية و جماعة ترابية حضرية كاينة في عمالة إينزݣان آيت ملول، جهة سوس ماسة، ساكنين فيها 98386 نسمة، على حسب الإحصاء العام 2014.

## إحصائيات
* نسبة الأمية : 19,5%
* نسبة السكان اللي قاريين فوق الليسي (ليسي و جامعة): 24,5%
* نسبة الناس النشيطين (اللي يقدرو يخدمو): 50,2%
* سبة البطالة: 18%
* نسبة الناس اللي خدامين في الدولة : 18,6%
* نسبة الناس اللي خدامين ف لپريڤي :52,9%

## مصادر

تصنيف:جهة سوس ماسة
تصنيف:مدون د لمغريب
الدويران

**إدويران** جماعة ترابية قروية كاينة ف إقليم شيشاوة، جهة مراكش آسفي، ساكنين فيها 16138 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 49,8%
* نسبة سّكان لّي قاريين فوق الليسي (ليسي و جامعة): 3,2%
## إقتصاد
* نسبة نّاس نّشيطين (لّي يقدرو يخدمو): 42%
* نسبة لبطالة (نّاس لّي ما خدامينش و تايقلبو على خدمة): 9,5%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 3,1%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):53,4%
## مصادر

تصنيف:جهة مراكش آسفي
تصنيف:جماعة قروية ف إقليم شيشاوة
تصنيف:جماعة قروية ف جهة مراكش آسفي
تصنيف:بلايص مسكونين ف إقليم شيشاوة
كابو ڤيردي

**كابو ڤيردي** ولا **الراس لخضر** (ب لبرتغالية: República de Cabo Verde) هي بلاد دزيرة جات ف إفريقيا، و تابعين ليها 10 د الدزيرات بركانية كلها ف لمحيط لأطلسي. أقرب بلاد للراس لخضر هي السينيݣال اللي جات على 570 كيلوميطر منها.

تا واحد ماكان تيسكن فالراس لخضر تال 1470 اللي كان لعام اللي كتاشفو فيه لبرتغاليين ديك لجزر و ستعمروهم. موراها بداو كيخدًموهوم باش يدوًزو منهم لعبيد اللي كيتسيفطو للميريكان. ملًي تمنع لبيع و الشرا د لعبيد ف لقرن 19 هبط لقتيصاد د الراس لخضر، ولكن ولاًت طريق مهمة د لباطًويات اللي غادة ما بين إفريقيا و لميريكان. من مورا قرون د ليستيعمار د لبرتغال ستاقلاًت جمهورية الراس لخضر رسميا ف 1975.

تيسكنو فالراس لخضر تقريبا نص مليون د الناس و لعاصمة ديالها هي پرايا. اللغة الرسمية ف لبلاد هي لبرتغالية، و لفلوس اللي كاتخدًم هي إسكودو د الراس لخضر.

الراس لخضر عضو ف بزاف د لمنضمات بحال لأمم لمتحدة و ليتيحاد ليفريقي، و ليقتيصاد ديالها كيخدم بزاف بالسياحة و لخدمات.

## مصادر


تصنيف:بلدان د إفريقيا
تصنيف:دولة ݣزيرة
تصنيف:تأسيسات د 1975 ف كابو ڤيردي
تصنيف:تأسيسات د 1975 ف إفريقيا
الراشيدية

350px|تصغير|يسار|جامع فوسط الراشيدية

**الراشيدية** هي واحد لمدينة مغربية كانت كتسمى من قبل "قصر السوق". هي العاصمة ديال إقليم الراشيدية، لي كيتعتبر تالت أكبر إقليم ف لمغريب و طرف من جهة درعة تافيلالت.

تيسكنو ف الراشيدية علاين 95.000 واحد على حساب الإحصائيات لي تدارو ف 2010. ف 1912، الفرانساويين أسسو المدينة د الرشيدية و عتابروها قاعدة عسكرية باش تقابل القصور ديال "مدغرة" لي كانت كتضم الٱلاف ديال المقاومين و الناس ديال تافيلالت لي كان عندهوم مشكل مع المستعمر الفرانساوي.

ف الإقليم ديال الراشيدية كاينة واحة الزيز اللي كتعتابر أكبر واحة ف إفريقيا و أكتر وحدة كاتنتج التمر.

من غير التمر، الراشيدية معروفة تا ب السياحة الجبلية و الصحراوية و معروفة حتى ب إنتاج المعادن لي الأغلبية ديالها كاتصدر على برا.

## تعليم

* نسبة لأمية (نّاس لّي ما كايعرفوش يقراو ولا يكتبو) : 15,1%
* نسبة سّكان لّي قاريين فوق الليسي (ليسي و جامعة): 26,6%

## قتصاد

* نسبة نّاس نّشيطين (لّي يقدرو يخدمو): 41,4%
* نسبة لبطالة (نّاس لّي ما خدامينش و تايقلبو على خدمة): 20,7%
* نسبة نّاس اللي خدامين ف دّولة: 42,4%
* نسبة نّاس اللي خدامين ف لپريڤي: 28,3%

## مصادر

تصنيف:جهة درعة تافيلالت
تصنيف:إقليم الراشيدية
تصنيف:مدون د لمغريب
تصنيف:بلايص مسكونين ف إقليم الراشيدية
تصنيف:قصر (بني صحراوي)
السعودية

**السعودية**، رسميا لمملكة لعربية السعودية هي بلاد ف لغرب ديال آسيا، واخدة لأغلبية ديال شبه لجزيرة لعربية، و أكبر دولة ف الشرق لأوسط من ناحية لمساحة. تايحدّوها من الشمال لعراق و لأردن، من الشرق لكويت و قطر و لإمارات و لبحرين، من لجنوب ليامان و سلطنة عمان، و من لغرب لبحر لحمر.

السعودية واخدة سميّتها من لعائلة ديال آل سعود، اللي حاكمة لبلاد من 1932. قبل كانت سميتها مملكة لحجاز و نجد، و حكموها بزاف د لبدان ف التاريخ منها لأمويين و لعباسيين و لفاطميين و الدولة لعتمانية. لبلاصة اللي السعودية دابا معروفة ف لعالم حيت هي لبلاصة اللي خرج منها لإسلام، و تولد و عاش فيها النبي محمد. بزاف د لبلايص مهمة ف لإسلام (بحال مكة و لمدينة، و لكعبة) جات ف السعودية، و تيجيو ليها الناس اللي باغين يمشيو للحج ولاّ لعمرة من لعالم كلّو. هادشي تيخلي السعودية بلاد عندها بلاصة مهمة، و تادخّل بزاف د الربح من هادشي (12 مليار دولار ف لعام).

تيسكنو ف السعودية تقريبا 34.2 مليون د الناس، و لعاصمة ديالها هي الرياض. اللغة الرسمية د لبلاد هي لعربية، و لفلوس اللي تاتخدّم هي الريال السعودي. السعودية عندها قتصاد صحيح (مرتبة هي 19 أكبر قتصاد ف لعالم) حيت عندها لپطرول بزاف (هي تاني أكتر بلاد كاتصدّر لپطرول ف لعالم). هي داخلة ف بزاف د لمنضمات لعالمية بحال لأمم لمتحدة و لجامعة د الدول لعربية و منضمة التعاون لإسلامي و مجلس التعاون د دول لخليج و جي 20 و صندوق النقد الدولي و منضمة التجارة لعالمية و أوپيك.

## مصادر


تصنيف:بلدان د أسيا
تصنيف:مقالات فيها مصدر و 3000 بايت
تصنيف:تأسيسات د 1932 ف السعودية
السكات د الخرفان

**السكات د الخرفان** (ب نّݣليزية **The Silence of the Lambs**) فيلم ميركاني خرج فعام 1991 بطولة د أنطوني هوپكينز فدور "هانيبال ليكتر" لي ربح لجائزة دالأوسكار ك أفضل ممثل على دور ديالو فهاد لفيلم. ؤشاركات معاه جودي فوستر فثمثيل فدور "كلاريس ستارلينغ" ؤلي حتى هي ربحات لجائزة دالأوسكار دأفضل ممثلة. ؤشارك معاهوم حتى سكوت غلين فدور "جاك كروفورد" ؤتيد ليفين فدور لقتال لمتسلسل "بافالو بيل",لفيلم دار الإخراج ديالو  جوناثان ديم. .

## لقصة دلفيلم
فمكتب التحقيقات الفدرالي. السطاجيرة كلاريس ستارلينج (جودي فوستر) خدامة من نيتها باش تأڤونصي ف لكريار ديالها ، ؤفنفس لوقت كتحاول تخبي الأصل ؤلحقيقة ديالها فغرب فرجينيا حيث إلى جاب الله شي واحد عرف الأصل ديالها غيحكرها وإنقص منها، من بعد ما تسالي التكوين ديالها كلاريس ستارلينج كطمح باش تخدم مع لفرقة لمختصة بعلوم السلوك .لي كيسيرها جاك كروفورد (سكوت جلين).ؤهي مازال سطاجيرة طلب منها روفورد تطلب من الدكتور هانيبال ليكتر (السير أنتوني هوبكنز) باش إعونها فواحد لقضية خدامة عليها ديال وحد لقتال متسلسل، الدكتور هانيبال ليكتر لي هو طبيب دنفس كاين فلحبس مدة ثمن سنين ؤفبلاصة لي فيها لعسة بزاف.على ود كيقتل الناس ؤكيكلهوم ,غيرفض فلول إعونها من بعد غيتعاون معها ولكن بشروط... .من هنا غتبدا لقصة لحقيقية دلفيلم ؤوحدا من أجمل مشاهد دثمثيل لي دازو فسينيما.

## مصادر

تصنيف:فيلم ميريكاني
تصنيف:فيلم د دراما
تصنيف:فيلم د لخلعة
تصنيف:فيلم موخود من خدمة أدبية
تصنيف:مقالات فيها مصدر و 3000 بايت
تصنيف:أفلام د 1991
الرقم الدولي المعياري ديال الكتاب

[تصغير|[كوضبار|باركوض ديال الرقم الدولي المعياري ديال الكتاب]]
**الرقم الدولي لمعياري ديال لكتاب** (**ردمك**) ؤلا **نّمرة دّولية لمعيارية د لكتاب** (بلونݣلي: *International Standard Book Number (ISBN)*) هو مُعَرِّف رقمي تجاري ديال لكتوبا مصمم باش يكون وحيد، يعني كل كتاب عندو رقم ديالو بوحدو. الناشرين كيشريو الردمكات من شي فرع ديال لوكالة الدولية ديال الردمك.

كل طبعة ولا طريقة نشر مختالفة ديال لكتوبا عندها ردمك ديالها لخاص (ما عدا يلا كان تنشر قبل وعاوتاني دابا رجع). مثلا طبعات كتاب إلكتروني، غلاف بالوراق، غلاف فني ديال نفس الكتاب كل وحدة غادي يكون عندها ردمك ديالها الخاص. الردمكات اللي قبل من 2007 كان فيهم عشرة د نّماري، ؤالردمكات اللي خرجو من بعد 1 يناير 2007 كلهم فيهم تلاتعش رقم. كيفاش كيتحطو الردمكات كتختالف من دولة لدولة ؤكل دولة عندها طريقتها، ؤغالبا هاد الطريقة كتكون مرتابطة بصناعة النشر فالدولة واش صغيرة ولا كبيرة.

الصيغة التعريفية اللولة ديال الردمك بانت ف1967، معتامدة على **الترقيم المعياري ديال الكتاب** (**تمك**) (*Standard Book Numbering (SBN)*) اللي كان فيه تسعوت نّماري وبان ف1966. صيغة 10-نماري ديال الردمك طوراتها المنظمة الدولية ديال لمعايير (آيزو) ؤنشراتها ف1970 على أساس معيار دولي "آيزو 2108". التمك ديال 9 نماري ممكن يتحول للردمك ديال 10 نماري يلا زدتي ليه '0' فاللول.

لكتوبا لي كيتنشرو بشكل شخصي بعض لمرات ما كيكونش عندهم الردمك. لوكالة الدولية ديال الردمك كتعطي الردمكات لبحال هاد لكتوبا ك مبادرة من عندها.

معرف آخر، هو الرقم الدولي المعياري التسلسلي (ردمت) كيكون عند لمنشورات الدورية بحال لمجلات والجورنالات. أما الرقم الدولي لمعياري ديال لموسيقا (ردمم) فا كيكون عند لقطاعي لموسيقية.

## ملحوظات

## مصادر


تصنيف:لأداب
تصنيف:إدونتيفيكاتور
تصنيف:مقالات فيها مصدر و 3000 بايت
السمارة

**السمارة** مدينة مغريبية و جماعة ترابية حضرية كاينة ف إقليم السمارة، جهة لعيون ساقية لحمرا، ساكنين فيها 50016 واحد، على حسب لإحصاء لعام 2014.

## تعليم
* نسبة لأمية (نّاس لّي ما كايعرفوش يقراو ولا يكتبو) : 21,3%
* نسبة سّكان لّي قاريين فوق الليسي (ليسي و جامعة): 22%

## قتيصاد
* نسبة نّاس نّشيطين (لّي يقدرو يخدمو): 46,1%
* نسبة لبطالة (نّاس لّي ما خدامينش و تايقلبو على خدمة): 26,6%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 45,7%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):21,1%

## مصادر


تصنيف:جهة لعيون ساقية لحمرا
تصنيف:مدون د لمغريب
تصنيف:إقليم السمارة
تصنيف:بلايص مسكونين ف جهة لعيون ساقية لحمرا
سنة ضوئية

[تصغير|تصويرة ديال أقرب [نجمة (فلك)|نجمة لينا پروكسيما سينطاوري، لي بعيدة علي لمجموعة شّمسية ب علاين 4,25 سنة ضوئية]]
**سّنة ضّوئية** (ب نّݣليزية **Light Year**) لي الرمز ديالها **ly** هي واحد لعبرة د طّول باش كانحسبو لمسافات لكبيرة و لبعيدة بزاف بحال لمسافة بين لرض و النجوم. سّنة ضّوئية هيا لمسافة لي كيضربها شّعا ف عام يولياني واحد (365,25 يوم)، ؤ كاتساوي تقريبا 9,46 طريليون كيلوميطر.

حيت "سنة ضوئية" فيها كلمت "سنة"، بزاف د نّاس كيحساب ليهوم بلي عبرة د زّمان. سّنة ضّوئية كاتّخدم ف تّعبير على لبعوديات بين نّجوم و لمجرات، سيرتو ف سياقات ماشي حتيرافية، بحال ف مجلات علمية موجّهة ل عامت نّاس. ف لأبحات لعلمية، لعولاما أغلبية كيخدّمو لپارصيك (ب ) لي كيساوي 3,26 سنة ضوئية.

## مصادر

تصنيف:لفلك
تصنيف:عبرات د طول
تصنيف:شعا
السودان

**السودان**، (رسميا: لجمهورية د السودان)، هي بلاد جات ف شمال شرق إفريقيا. تايحدّوها من الشمال مصر و ليبيا، من لغرب تشاد، من لجنوب جمهورية وسط إفريقيا، جنوب السودان و إتيوپيا، و من الشرق إيريطيريا و لبحر لحمر. هي تالت أكبر بلاد من ناحية لمساحة ف إفريقيا (مورا لجزائر و جمهورية لكونݣو ديموقراطية)، و تيدوز منها لواد د النيل.

لبلاصة اللي فيها السودان دابا تستعمرات من بريطانيا ف 1898، اللي بقات تمّا تال 1 يناير 1956. قبل من 2011، كانت السودان هي أكبر بلاد ف إفريقيا، ولكن نفاصل منها الطرف لجنوبي ديالها (اللي لأغلبية ديال السكان ديالو مسيحيين و ما تيهضروش لعربية)، اللي ولاّ بلاد جديدة هي "جنوب السودان". لأغلبية ديال السودانيين مسلمين، و من 1983 تال 2020 كانت لقوانين ديال الشريعة تاتطبّق ف لبلاد. ف 2020، ولاّت السودان دولة علمانية.

تيسكنو ف السودان تقريبا 41.5 مليون د الناس، و لعاصمة ديالها هي لخرطوم. اللغة الرسمية ديال لبلاد هي لعربية، و لفلوس اللي كاتخدّم هي لجنيه السوداني. السودان داخلة مع بزاف ديال لمنضمات الدولية بحال لأمم لمتحدة و لجامعة د الدول لعربية و ليتيحاد لإفريقي و منضمة التعاون لإسلامي.

## مصادر


تصنيف:بلدان د إفريقيا
تصنيف:مقالات فيها مصدر و 3000 بايت
تصنيف:تأسيسات د 1956 ف إفريقيا
سوشي

يسار|تصغير
**السوشي** هي واحد النوع د الماكلة جاپونية مشهورة بزاف. كتصاوب فالكوزينة الجاپونية من الروز معا لهبرة ديال لحوت خضر مقطعة على شكل د مستطيل.

## نواع د سوشي
* **نيݣري سوشي**
* **ماكي سوشي**
* **أوروماكي**
* **أوشي سوشي**
* **تشيراشي سوشي**
* **ئناري سوشي**

## مصادر

## شوف تا
* رامن


تصنيف:كوزينة د الجاپون
تصنيف:نواع د لماكلة
السويد

**السويد**, رسميا **لمملكة د السويد** هي واحد لبلاد فالشمال لغربي د أوروبا تيسكن فيها تقريبا 10.3 مليون واحد. تاتحدًها النورڤيج من لغرب و الشمال، و فينلاندا من الشرق و الشمال. ما بينها وبين الدانمارك لقنطرة ديال أوريسوند. لعاصمة د السويد هي سطوكهولم.

السويد داخلة فالاتحاد الأوروپي، وتاتخدًم العملة د لكرونا السويدية. لملك ديالها ديال دابا سميتو كارل ݣوسطاف 16، واللغة الرسمية فيها هي السويدية.
## مصادر


تصنيف:بلدان د ؤروپا
تصنيف:الدول لأعضاء ف لإتحاد لؤروپي
الشريف محمد أمزيان

**الشّريف محمد أمزيان** (ب لأمازيغية: ⴰⵎⵖⴰⵔ ⵎⵓⵃⴰⵏⴷ ⴰⵎⵥⵢⴰⵏ)، تولد ف 1859 ف زغنغن ؤ مات ف 1912، كان مقاوم مغريبي لي حارب ستيعمار الصبليوني ف رّيف، خاصة ف لمنطقة د سلوان ف نواحي د ناضور.

## حياتو
تولد محمد أمزيان لقلعي ف 1859 ف زغنغن، وكانت عائلتو عندها زاوية سميتها *زاوية ولاد عبد السلام القلعي*. قرا ف صغرو ف لمسيد ومن بعد قرا ف جاميعة لقرويين من 1887 ل 1891. ملًي سالا قرايتو رجع ل رّيف وبدا تيخدم ف لبيع و شرا د لبغال ولبݣر مابين لمغريب و لجزائر، لي كانت محتلاها فرانسا ديك الساعة.

كان شّريف أمزيان محتارم بزاف ف رّيف شرقي وكان معروف ب لي هو من لقادة د لمنطقة. ف 1903، غادي يدخل بوحمارة ل رّيف و غاتبدا روينة مابين بزاف د لقبايل، شي معاه وشي ضدو. شّريف أمزيان كان ضدو و كان من ناس لي حاربوه تا جراو عليه ف 1908. ف أكتوبر 1908 غادي يختاروه لقبايل د رّيف شرقي باش يكون هو شاف ديالهم، باش تحبس لفتنة. أول مهمة ديالو كانت هي يحارب توغل د صبليون لي بداو تيدخلو لشي بلايص ف رّيف و تيحتلوها. غادي يدوز شّريف أمزيان و لمجاهدين لي معاه 3 سنين من 1909 ل 1912 و هوما تيتحاربو معا صبليون، وغلبوهم ف بزاف د لمعارك بحال *إغزر ن ووشن* (لواد د ديب) حدا مليلية، لي تقتل فيها جينيرال صبليوني وبزاف د لكولونيلات و لقادة ديالهم.

ف صيف د 1912 غادي يعطيو لبرݣاݣة معلومات ل صبليون على فين كان ݣالس شّريف أمزيان، وغادي يحاصروه ويقتلوه.

## مصادر

تصنيف:لمغريب
تصنيف:سياسة
تصنيف:بيوغرافيا د رجال
تصنيف:لمقاومة لمغريبية
تصنيف:زيادة 1859
تصنيف:وفيات 1912
تصنيف:تاريخ د لمغريب
تصنيف:مقالات فيها مصدر و 3000 بايت
تصنيف:ناس تزادو ف زغنغن
تصنيف:مغاربا د لقرن 19
تصنيف:مغاربا د لقرن 20
تصنيف:ريافة
السينيݣال

**السينيݣال**، رسميا لجمهورية د السينيݣال (ب لفرانساوية: République du Sénégal - ب لوولوف: Réewum Senegaal) هي بلاد جات ف لغرب د إفريقيا، ف لجنوب د لواد د السينيݣال. تاتحدّها من الشمال موريطانيا، من لغرب لمحيط لأطلسي، من الشرق مالي، و من لجنوب غينيا و غينيا بيصًاو. من غير هاد لحدود، السينيݣال ضايرة على بلاد آخرا من ݣاع الجوايه (هاد لبلاد جات داخلة فيها كاملة، من غير لغرب، اللي كيطل على لبحر)، و اللي هي ݣامبيا.

لبلاصة اللي فيها السينيݣال دابا تستعمرات من فرانسا ف لوسط د لقرن 19 (جوايه 1850)، و لكن شي بلايص ستعمراتهم بريطانيا (ولاّو مبعد هوما ݣامبيا). لحدود اللي تدارت ما بيناهم بجوج كانت هي باللي ݣامبيا غا تكون هي لبلاصة اللي ما بين 10 كيلوميطر من الشمال و لجنوب ديال لواد ݣامبيا، و داكشي لاخر هو السينيݣال. ستاقلات السينيݣال من فرانسا ف 20 يونيو 1960، و دارت دولة وحدا مع مالي كانت سميتها "لفيديرالية د مالي". هاد الدولة تفرقات مورا شهراين (20 غشت 1960)، و ولاّت كل وحدا فيهم بلاد. ما بين 1982 و 1989 تجمعات السينيݣال و ݣامبيا ف بلاد وحدا كانت سميتها "سينيݣامبيا" و تا هي تفرقات. ف 1991 سيناو بجوج اتفاقية ديال الصحبة و لمعاونة بيناتهم، و اللي باقي متبعينها تال دابا.

تيسكنو ف السينيݣال تقريبا 16 لمليون د الناس، و لعاصمة ديالها هي داكار. اللغة الرسمية د لبلاد هي لفرانساوية (اللغة د لوولوف كاتخدّم بزاف تا هي)، و لفلوس اللي كيتخدّمو هوما لفرنك ديال غرب إفريقيا. السينيݣال دولة داخلة ف بزاف د لمنضمات الدولية بحال لأمم لمتحدة و لإتحاد لإفريقي و إيكوواس.
## مصادر


تصنيف:بلدان د إفريقيا
تصنيف:مقالات فيها مصدر و 3000 بايت
تصنيف:تأسيسات د 1960 ف السينيݣال
تصنيف:تأسيسات د 1960 ف إفريقيا
الشاب حسني

**حسني شقرون**, اللي معروف تا بالشاب حسني (مزيود ف 1 فبراير 1968 ف وهران - 29 شتنبر 1994) كان مغني د الراي جزائري وواحد من أكبر لمغنيين د الراي فالتاريخ. كان تيتسمًا بلملك د الراي سونتيمونطال و بأسطورة الراي. الشاب حسني حطًم بزاف د الروكورات فالزربة اللي كان تيخرج بيها لألبومات (175 ألبوم) و لعدد د شحال كانو تيتباعو منها.

## حياتو
تولد حسني شقرون ف وهران نهار 1 فبراير 1968 فعائلة فقيرة. كان باه حداد, وكانو عندو 7 د الدراري حسني واحد منهم. ملًي دار 9 سنين, تقيد حسني مع لفرقة د كورة د لجمعية الرياضية لمدينة وهران (ASMO), اللي كانت تاتلعب فالدرجة التانية د لجزائر. ملًي دار 15 لعام, تضرب ضربة خايبة ومشا للصبيطار وبقا فيه بزاف د السيمانات. منين خرج من الصبيطار, غلاض وماقدرش يكمل اللعب د لكورة. قرر ديك الساعة يعتازل لكورة.

ملًي كان فالصبيطار, كان حسني كيسمع بزاف ل فريد الأطرش, وبدات كاتعجيو لموسيقى لعاطفية وبغا يجرب يغنيها. أيبدا فاللول يغني فلعراسات ولكاباريات تا تعرف شويا كتر وسجًل أول كاسيطة ديالو ف 1986. ف 1987 غنا معا الشابة الزهوانية ومن ديك الساعة تعرف بزاف. غادي يتعرف حسني لدرجة أنه غادي يكون هو لمغني اللي كان تيبيع أكبر عدد د لكواسط فلجزائر ديك لوقت.

الشاب حسني كان تيغني على مواضيع بحال لحب ولعلاقات لغرامية, اللي ماكانتش تاتعجب بزاف د الناس ديك لوقت. نهار 29 شتنير 1994, كان حسني تيتمشًا فحومتو, حتا بعثو عليه ناس مجهولين وقتلوه. الجماعة الاسلامية لمسلحة تبنات لمقتل ديالو, ولكن ماتعتاقل تاواحد و باقي هاد لجريمة لغز تال ليوما.

## لأغاني ديالو
الشاب حسني عندو بزاف د لأغاني اللي معروفين بزاف. من ديك لأغاني كاين:
* *البراكة* (1987)
* *البيضة مون آمور* (1989)
* *سي پا لا پين* (1991)
* *ماتبكيش* (1992)

## مصادر


تصنيف:بيوغرافيا د رجال
تصنيف:الراي
تصنيف:زيادة 1968
تصنيف:وفيات 1994
تصنيف:مقالات فيها مصدر و 3000 بايت
تصنيف:ناس تزادو ف وهران
تصنيف:ناس توفاو ف وهران
تصنيف:مغني جزايري
شيعية

تصغير|يسار|الجامع د الإمام علي فالكوفة فالعراق
**الشيعية** هي وحدة من المداهب ديال لإسلام.

## مصادر


تصنيف:لإسلام
الشيفور د طاكسي (فيلم)

**الشيفور دطاكسي** (بلونكلي: **Taxi Driver**) هو واحد لفيلم د دراما ؤلجريمة ميركاني خرج فعام 1976 ، لمخرج ديالو مارتن سكورسيزي ؤلعب لبطولة ديالو روبيرت دي نيرو. لقصة دلفيلم ضايرا على واحد السيد سميتو ترافيس بيكل (روبيرت دي نيرو) شيفور د طاكسي ؤ سبق ليه كان عسكري فلبحرية لمريكانية  فيامات لحرب د فيتنام، هاد ترافيس بيكل بغا ينقي لمدينة ديالو  من لفساد لي نتاشر فيها و كتر بزاف.

على حساب النقاد ؤالمخرجين ؤالجمهور هاد لفيلم كيتعتابر واحد من أعظم الأفلام  فتاريخ السينيما.ترشح لفيلم لربعا دلجوائز دلأوسكار، منبينها أفضل فيلم. ؤ خذا جائزة دالسعفة الذهبية فمهرجان السينمائي. معهد لفيلم لمريكاني حط شيفور د طاكسي فالرتبة 52 فيليستا ديال أعظم 100 فيلم ميريكاني.

## مصادر
https://www.boxofficemojo.com/release/rl2289403393/

http://www.interfilmes.com/filme_14558_taxi.driver.html

https://www.filmaffinity.com/es/film396074.html

https://www.imdb.com/title/tt0075314/releaseinfo

تصنيف:فيلم ميريكاني
تصنيف:فيلم د دراما
تصنيف:أفلام د 1976
الشينوا

**الشينوا** (ب شّينوية: 中国؛ پينيين: *Zhōngguó*؛ كتنطق: تْشُونْݣْ-خْواَ؛ كتعني حرفيا: "الدولة المركزية" ولا "المملكة الوسطى")، رسميا **جمهورية الشينوا الشعبية**، هي دولة ف شرق آسيا ؤ هي الدولة اللي فيها تاني أكبر عدد ديال الناس فالعالم، و كانو ساكنين فيها 1.411 مليار واحد ف 2023. الشينوا كتغطي تقريبا مساحة 9.600.000 كيلومتر مربع، ؤهاكا كتعتابر تالت ولا رابع أكبر دولة من ناحية المساحة. الدولة كيحكمها الحزب الشيوعي الشينوي، ؤكدير تشريعاتها على 22 ويلاية، خمسة د لمناطق متمعة ب لحكم الداتي، ربعة البلديات مدارة بشكل مباشر (پيكين، تيانجين، شانݣهاي، ؤتشونݣتشين)، ؤ لمناطق الإدارية الخاصة ديال هونݣ كونݣ ؤ ماكاو.
تصغير|لخريطة نتاع الشينوا
الشينوا تعرفات على أنها من حضارات لوالا العالم، ؤ بانت ف لحوض الخصيب ديال لواد الصفر ف سهل شمال الشينوا.
ل آلاف السنين، النضام السياسي ديال الشينوا كان معتامد على لملكيات لوراتية، ولا السلالات، بداية من سلالة شيا لعلاين أسطورية ف لقرن 21 ق.ح.ع. من تما ؤ الشينوا بقات كتوسع، كتقسم، ؤ كتعاود توحد بزاف ت لمرات.
## نوطات



## مصادر


تصنيف:بلدان د أسيا
تصنيف:مقالات فيها مصدر و علاين 3000 بايت
تصنيف:تأسيسات د 1949 ف أسيا
الصالح، الشرير ؤلخايب

**الصالح، الشرير ؤلخايب** ( بلونكلي: The Good, the Bad and the Ugly)، فيلم طالياني لّي دار لإخراج ديالو سيرجيو ليوني. لفيلم متلو فيه لأدوار رّئيسية كلينت إيستوود و إيلاي والاك و لي فان كليف. هاد لفيلم ديال ويسترن سباغيتي

## ملخص لفيلم
لفيلم كايعاود لقصة ديال ثلاثة د رجال كايتنافسو بيناتهم ف لوقيتا د لحرب لأهلية لي كانت نايضا ف لميريكان باش يلقاو واحد لكنز دفناتو لحكومة الكونفدرالية وسط واحد لفوضا ديال لمدابزا ب سلاح ؤالشنق ؤلحرب. لفيلم تنتج بشراكة بين الطاليان ؤالصبليون ولالمان.

## مصادر

تصنيف:فيلم طالياني
تصنيف:فيلم د لويستيرن
تصنيف:فيلم د لاكسيون
تصنيف:أفلام د 1966
الصالڤادور

**الصالڤادور** (ب الصبليونية: República de El Salvador) هي أصغر بلاد ف أمريكا لوسطانية و اللي عندها فيهم أكتر كتافة د السكان. تيحدها من لغرب و لجنوب لمحيط لهادي، من الشمال ݣواطيمالا، و من الشرق هوندوراس. لكلمة ديال الصالڤادور تاتعني بالصبليونية هاداك اللي كيعتق، و تسمّات بيها لبلاد من الصبليون اللي جاو لتمّا و عطاوها السمية ديال لمسيح عيسى.

سكنو بزاف د لحضارات ف لبلاصة اللي فيها الصالڤادور دابا، منهم اللينكا و لمايا. ف اللول د لقرن 16 دخلات لإمبراطورية الصبلونية ل ديك لأرض و حتلاتها. بقا هاد ليستيعمار تال لعام 1821، اللي ستاقلات فيه ديك لأرض و تدخّلات مع لأراضي د لإمبراطورية لميكسيكية، و ف 1823 مع لجمهورية لفيديرالية د أمريكا لوسطانية. ف 1841، ستاقلات لجمهورية د الصالڤادور و ولاّت بلاد عندها سيادة.

تيسكنو ف الصالڤادور تقريبا 6 د لمليون و نص د الناس، و لعاصمة ديالها هي سان سالڤادور. اللغة الرسمية د لبلاد هي الصبليونية، و لفلوس اللي تاتخدّم هي الدولار لميريكاني. كانت لعملة د لبلاد من 1892 هي لكولون الصالڤادوري، قبل ما تتبدّل للدولار ف 2001.

## مصادر


ص
تصنيف:بلدان د أمريكا الشمالية
تصنيف:تأسيسات د 1821 ف أمريكا الشمالية
سپانيا

**المملكة الصبليونية** ولاً **صبانيا** ولاً **الصبليون** ؤلا **الصبنيول** ؤلا **سپانيا** هي واحد البلاد فالجنوب د ؤروپا. ضايرين بيها فرانسا و أندورا فالشمال، لبحر شامي فالشرق و الجنوب، لمغريب (بوغاز جبل طارق و بحر البوران) فالجنوب، و البرتغال و المحيط الأطلسي فالغرب.

صبانيا ساكنين فيها 47 مليون د الناس علا حساب لإحصا د سّكان د 2020 والعاصمة ديالها هي مدريد. دخلات للاتحاد الأوروپي ف 1986، وكاتخدًم الأورو. لماليك د صبانيا د دابا سميتو فيليپي. اللغة الرسمية فالبلاد كاملة هي الصبليونية، ولكن كاين بزاف د اللغات اللي تيتهضرو فبزاف د البلايص، بحال الكاطالانية والباسكية و الݣاليسية. الصبليون هي الدولة الثانية من حيث المساحة فالاتحاد الأوروپي مورا فرانسا.

## السياسة و لمؤسسات
### النظام د لحكم
سپانيا عندها نظام حكم ملكي دستوري.

الملك عندو سلطات سياسية ورمزية ،كاتحددها المادة 62 من الدستور: كاتقول بلي رئيس الدولة والجيوش ، وكايصدق على القوانين ، وكايعين رئيس الحكومة ، ويمكنليه يحل البرلمان الى اقتارحو رئيس الحكومة. وهو من الفوق ممثل الدولة الإسبانية فالعلاقات الدولية ، وخصوصا مع الدول اللي تايهضرو بالصبنيولية. الملك اللي كاين دابا هو فيليبي السادس. و وخا كاع هادشي السلطة التنفيذية كاتبقى عند رئيس الحكومة.

## مصادر


تصنيف:بلدان د ؤروپا
تصنيف:بلدان د إفريقيا
تصنيف:مقالات فيها مصدر و علاين 3000 بايت
تصنيف:الدول لأعضاء ف لإتحاد لؤروپي
الصفحة اللولا

30px|link=|alt= لأرتيكل لمزيانة ديال ليوم 


**[[موضيل:مقالة الصفحة اللولا لمزيانة|بدل]]**


 30px|link=|alt= تصويرة لمزيانة ديال ليوم


**[[موضيل:صورة الصفحة الرئيسية المختارة|بدل]]**


 30px|link=|alt= ربط سلوݣية


**[[موضيل:ربط سلوݣية|بدل]]**


 30px|link=|alt= واش ف خبارك ؟


**[[موضيل:واش كتعرف|بدل]]**




 30px|link=|alt= ويكيپيديا دارجة

مشروع تشاركي باش نّتجو إنسيكلوپيديا حورة، فابور، ؤ متكاملة. هادا سيت ختيباري باش نشوفو واش لإنسيكلوپيديا واجدة ؤ لإقبال عليها كاين، دابا وصلنا لـ **** أرتيكل. لهدف ديالنا نوصلو لـ 100.000 أرتيكل باش نزيدو نطوّرو لموسوعة.
لمحتوى ديال ويكيپيديا منشور تحت رخصة ڭنو ل لوثائق لحورة، شي لّي كايعني بلي حور باش يتعاود يتستعمل.

 30px|link=|alt= حوايج وقعو نهار  


**[[موضيل:بحال هاد نهار/ |بدل]]**


 30px|link=|alt= أش طاري ؟ 


**[[ويكيپيديا:لخبار ديال الصفحة اللولا|بدّل]]**






 30px|link=|alt= لمشاريع ديال ويكيميديا



__NOTOC____NOEDITSECTION__

تصنيف:ليستة د تجاهل ديال پكڤبوت
الطاليان

**الطاليان**، رسميا **الجمهورية الطاليانية**، هي بلاد ف جنوب أوروپا ضاير بيها لبحر دّخلاني ؤعندها حدود مع فرانسا، سويسرا، لوطريش و صلوڤينيا ف شمال. تقريبا 60.2 مليون ديال بنادم عايشين ف طاليان ؤكيهدرو ب طاليانية. روما هي العاصمة ديال البلاد ؤفيها 2.7 مليون ديال السكان. الطاليان داخلة ف تيحاد لؤروپي من 1957، و الصولدي ديالها هوّ لورو. سردينيا و صقلية هوما أكبر ݣزيرات كاينين ف لبحر المتوسط ؤ بجوجهم تابعين لطاليان.

## مصادر


تصنيف:بلدان د ؤروپا
تصنيف:الدول لأعضاء ف لإتحاد لؤروپي
تصنيف:تأسيسات د 1861 ف ؤروپا
الطاهر لخلج

**الطاهر لخلج** (خلاق ف مراكش ف 16 يونيو 1968) كوايري مغريبي دولي كان كيلعب ف لوسط دّفاعي. الطاهر ولد لمدرسة د لكوكاب و لعب لكورة بين 1987 و 2003 ف لمغريب و لبرطقيز و النݣليز. لعب 61 ماتش دولي مع لمونتاخاب و شارك معاه ف 2 كيسان د لعالم ف 94 و 98.

## حياتو
الطاهر ولد لحومة د لقصبة ف مراكش. بدا لكاريير ديالو ف فراقي صغار د لأحياء و كانت أول فرقة ديالو هي لتيحاد لمراكشي لّي كانت كاتخرج بزاف د لعايبية صغار ف مراكش. فاش كانت عندو 14 لعام دخل ل لمدرسة ديال لكوكاب و تما تفورما مزيان على يد مدربين بحال مولاي هاشم، بنصالح، المنصوري و بوستة.

فديك لوقيتة لكوكاب كان كايدربها مدرب برازيلي سميتو فلافيو لّي كان متبع لّعايبية د شّبان و قرر باش يدخل الطاهر يطريني مع لكبار. أول ماتش ديالو مع لكبار كان ف موسم 85-86 ضد ليفار، ولعب الطاهر ماتش كبير مع لعايبية أسطوريين ديال لكوكاب بحال جنينة، قيدّي، شليحة و بياض.

ف 87 دّا لبوطولة د شّبان مع لكوكاب و كاس لعرش مع لفرقة د لكبار. ف لعام لّي من بعد مشا مسلف باش يلعب مع الكمال المراكشي، وف لعام لّي من بعد رجع ل لكوكاب لّي دوز فيها 6 سنين ديما رسمي وكان كايلعب مدافع أوسط و وسط دفاعي. بين 87 و 94، دوز الطاهر مواسم كبيرة مع لكوكاب لّي كانت من أحسن لفراقي ف لمغريب و دّا معاهوم بوطولا (92) و 2 كيسان د لعرش (91 و 93). من بعد لمشاركات ديالو مع لمونتاخاب، مشا حتارف ف لبرطقيز فين دوز مواسم كبيرة مع بنفيكا لّي ربح معاهوم لبوطولا و لكاس د لبرطقيز.

مع لمونتاخاب، الطاهر كان ف تّسعينات من رّكايز لمهمين د لمغريب ف لوسط و لعب كاس عالم كبيرة ف 98 لّي تألق فيها و كان مورا 3 د لبيوت د لمونتاخاب: كان هو لّي عطا تّمريرات لحاسمة باش ماركاو حجي و هدا ضد النرويج و بصير ضد سكوتلاندا.

## لكاريير ديالو ف لفراقي

## لكاريير ديالو مع لمونتاخاب

* ماتشات : 61
* أول ماتش دولي : 21 فبراير 1990 ضد لكوت ديفوار
* أول بيت دولي : 4 أكتوبر 1992 ضد مالي
* عدد لبيوتا: 3
* 2 لمشاركات ف كأس لعالم : 1994 و 1998
* 2 لمشاركات ف كأس إفريقيا للأمم : 1998, 2000

## مصادر

تصنيف:كوايري مغريبي
تصنيف:بيوغرافيا د رجال
تصنيف:زيادة 1968
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف مراكش
الطوݣو

**الطوݣو** (بلفرانساوية: Togo) اولا لجمهورية د طوݣو هي بلاد جات ف لغرب د إفريقيا. تاتحدّها غانا من لغرب، بينين من الشرق، بوركينا فاصو من الشمال، و لمحيط لأطلسي ف لجنوب. لمساحة ديال لبلاد كاملة هي 	56,785 كم²، و هو اللي تيخلّيها تكون ما بين أصغر لبلدان ف إفريقيا. لعرض ديال الطوݣو صغير بزاف، و لمسافة ما بين لحدود ف الشرق (مع بينين) و ف لغرب (مع غانا) غير 115 كيلوميطر.

الطوݣو عندها تاريخ قديم و سكنو فيها بزاف د لقبايل. من لقرن 16 ل 18، كانت لمنطقة معروفة ف لعالم بلبيع و الشرا د لعبيد، حتا تعرفات واحد لوقت ب "الساحل د لعبيد". ف 1884، ستعمرات ألمانيا لمنطقة، و سمّاتها "طوݣولاند". و لكن مورا لحرب لعالمية اللولا، اللي خسرات فيها ألمانيا، خدات فرانسا لبلاد، و بقات مستعمراها، تا ستاقلاّت لجمهورية د الطوݣو ف 1960.

تيسكنو ف طوݣو علاين 8.2 مليون د الناس، و لعاصمة ديالا هي لومي. اللغة الرسمية د لبلاد هي لفرانساوية، و لفلوس اللي كاتخدّم هي لفرنك د غرب إفريقيا. لأغلبية د السكان د طوݣو تيآمنو بلأديان لمحليّة ديالهم، و عاد كاين أقليات ديال لمسيحيين و لمسلمين ف لبلاد. طوݣو داخلة ف بزاف د لمنضمات عالمية بحال لأمم لمتحدة و لإتحاد لإفريقي، لمنضمة د التعاون لإسلامي، لمنضمة لعالمية د لفرونكفونية و إيكوواس.

## مصادر


تصنيف:بلدان د إفريقيا
تصنيف:مقالات فيها مصدر و 3000 بايت
تصنيف:تأسيسات د 1960 ف الطوݣو
تصنيف:تأسيسات د 1960 ف إفريقيا
العامرية

**العامرية** جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 9421 واحد، على حسب لإحصاء لعام 2014.

## تعليم
* نسبة لأمية (نّاس لّي ما كايعرفوش يقراو ولا يكتبو) : 44%
* نسبة سّكان لّي قاريين فوق الليسي (ليسي و جامعة): 3,8%

## إقتصاد
* نسبة نّاس نّشيطين (لّي يقدرو يخدمو): 42,3%
* نسبة لبطالة (نّاس لّي ما خدامينش و تايقلبو على خدمة): 8,5%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 3,8%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):36,7%

## مصادر

تصنيف:جهة مراكش آسفي
تصنيف:جماعة قروية ف إقليم قلعة السراغنة
تصنيف:جماعة قروية ف جهة مراكش آسفي
تصنيف:بلايص مسكونين ف إقليم قلعة السراغنة
الصويرة

**الصويرة** (، *تاصّورت*) مدينة مغريبية جات على جنب لمحيط لأطلسي ف جهة مراكش آسفي، ساكنين فيها 77.118 واحد، على حسب لإحصاء لعام 2014.

بديل=الصويرة|تصغير|زنقة ف الصويرة

## السمية
على حساب محمد شفيق، الصويرة ف لأصل كانت سميتها "أماڭدول" ولّا "أموڭدول" لي جات من "موڭادير" (مولات السور)، و هادشي كيفسّر السمية لي تطرجمات ل لعربية و الداريجة ب "السويرة" لي تحرّفات ل "الصويرة". السمية لبرطقيزية "موڭاضور"  جات من السمية لأمازيغية لأصلية.

## تّاريخ
لمدينة تأسسات ب أمر من السلطان لعلوي محمد التالت بن عبد الله، و بدات لخدمة عليها من عند لمعماريين طيوضور كورنوت و حمد النڭليزي، لي ف لبني ديالها خدّمو محابسيا فرانساويين، لي كانو تقبطو ف لبعتة د لعرايش ف 1765. الديزاين ديالها تدار باش يمشي معا لمتطلبات ديال التجار لأجانب، و من داك لوقت بقات لمدينة كاتوسع، و عرفات زديهار كبير. الصويرة كانت أهم مرسى تجاري، و لعاصيمة ديال الديپلوماسية ف لمغريب مابين اللخر د لقرن 18 و اللخر د لقرن 19.

لمدينة لقديمة د الصويرة هي لبلاصا لقديمة ݣاع ف الصويرة فيها و لي كانت تتسما موݣادور شحال هادي و دخلات ل الليستة د ليونيسكو د الترات لعالمي ف 2001.

## لمناخ
الصويرة معروفة بالرياح لمجهدة، ومن هنا جا اللقب تاعها *مدينة الرياح*. هاد الرياح هي لي تاتجدب الناس باش يستمتعو برياضة ركوب لمّاج (السورف) ف لپلاجات تاعها.

## ف التقسيم لإداري
الصويرة كاتّعتابر مدينة مغريبية و جماعة ترابية حضرية كاينة ف إقليم الصويرة، جهة مراكش آسفي، ساكنين فيها 77118 واحد، على حسب لإحصاء لعام 2014.

## تعليم
* نسبة لأمية (نّاس لّي ما كايعرفوش يقراو ولا يكتبو) : 22,1%
* نسبة سّكان لّي قاريين فوق الليسي (ليسي و جامعة): 24,4%

## إقتصاد
يسار|تصغير|لمرصا د صّويرة

* نسبة نّاس نّشيطين (لّي يقدرو يخدمو): 52,5%
* نسبة لبطالة (نّاس لّي ما خدامينش و تايقلبو على خدمة): 17,4%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 17,3%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو): 43,6%

## تّقافة
كاين واحد لعدد كبير ديال لمعاليم د لمغريب ف لمدينة لقديمة د الصويرة و هادشي علاش دخلات ف الليستا د التراث العالمي د ليونيسكو ف 2001.

### مهرجان ڭناوة و موسيقى لعالم
مهرجان ڭناوة هو واحد لمهرجان سنوي تايتنضم كلا عام ف مدينة الصويرة. بدا هاد المهرجان ف اللول ب كرناڤال شوارع لمدينة لقديمة، قدّمو فيه بزاف تاع لڭروبات لموسيقية بحال ڭناوة، عيساوا، و أحواش، أغاني تقليدية وسط لجمهور. كيفما تكرم عازف لپيانو رودي ويستون و لفنان لمغربي "لمعلم" أحمد العرايشي.

### لمعالم لمهمة

* لمدينة لقديمة: لمدينة لعتيقة ولا لمدينة لقديمة د الصويرة ولا موڭادور. تزادت لليستة تاع مواقع التراث لعالمي ف لمغرب سنة 2001، فاش تسجلات ف مواقع التراث لعالمي تاع منظمة ليونيسكو. و تاتعتابر مدينة الصويرة مثال تاع مدون د لقرن السبعطاش لمحصنة ف لمغرب و ف شمال إفريقيا على حساب لأسس لهندسية لعسكرية ديال داك العصر. و موضيل تاع التمازج د لهندسة لأوروپية و لإسلامية ف داك لعهد، و من نهار تأسات تعتابرات مرسا تجاري دولي تايربط لمغرب و الصحرا و أوروپا و لعالم الجديد و بقية لعالم.

## شوف حتا

* لمدينة لقديمة د الصويرة

## مصادر


تصنيف:جهة مراكش آسفي
تصنيف:مدون د لمغريب
تصنيف:مقالات فيها مصدر و 3000 بايت
تصنيف:بلايص مسكونين ف إقليم الصويرة
تصنيف:مواقع ديال الترات لعالمي ف لمغريب
الصومال

**الصومال**، رسميا لجمهورية لفيديرالية د الصومال (بالصومالية: Jamhuuriyadda Federaalka Soomaaliya) هي بلاد جات ف لݣرن د إفريقيا، اللي جا ف الشرق د لقارة. تاتحدّها إتيوپيا من لغرب، دجيبوتي من الشمال لغربي، كينيا من لجنوب لغربي، و لمحيط لهندي و لخليج د عدن من الشرق. الصومال عندها أطول ساحل بحري ف إفريقيا كاملة، و الطول ديالو هو 3700 كيلوميطر.

لبلاصة اللي فيها الصومال عندها تاريخ قديم ف لبيع و الشرا، حيت عندها موطع ستراتيجي مابين إفريقيا و آسيا. ف 1920، ستعمرات بريطانيا ديك لبلاصة، و ف 1927 خداتها منها الطاليان. ف 1941، و ف وسط لحرب لعالمية التانية، عاود ستعمرات بريطانيا ديك لمنطقة من الطاليان، تا خدات لإستقلال ديالها ف 1960، و تسمّات ديك الساعة "لجمهورية الديموقراطية د الصومال". من مورا لإستقلال، دازت لبلاد من مشاكل سياسية و قتصادية، ف 1991، بدات فيها حرب أهلية باقي ما سالات تال دابا.

تيسكنو ف الصومال تقريبا 15 لمليون د الناس (لأغلبية ديالهم مسلمين)، و لعاصمة ديالها هي موݣاديشو. اللغات الرسمية ديال لبلاد هوما الصومالية و لعربية، و لفلوس اللي كاتخدّم هي الشيلينݣ الصومالي. الصومال داخلة مع بزاف د لمنضمات الدولية بحال لأمم لمتحدة و لجامعة د الدول لعربية و لإتحاد لإفريقي و لمنضمة د التعاون لإسلامي.

## مصادر


تصنيف:مقالات فيها مصدر و 3000 بايت
تصنيف:بلدان د إفريقيا
تصنيف:تأسيسات د 1960 ف الصومال